Gnorimus subcostatus

Gnorimus subcostatus er en bille som hører til familien skarabider (Scarabaeidae) i gruppen skarabider (Scarabaeoidea).

Utseende 
En ganske stor, kraftig, mørk skarabide, hode og forkropp med grønnlig, metallisk glans, dekkvingene rødbrune. Hodet er firkantet, flatt med små fasettøyne. Pronotum er omtrent så langt som bredt, med rundede sider. Dekkvingene er mye bredere enn pronotum, med en ujevn overflate, oftest med noen hvitaktige flekker. Det bakerste bakkroppsleddet er ikke dekket av dekkvingene. Beina er forholdsvis lange.

Levevis 
Larvene lever i mulden som samler seg inne i hule trær. De voksne billene er dagaktive og finnes gjerne på blomstene av skjermplanter og andre åpne blomster. De er aktive, men noe trege flygere.

Utbredelse 
Arten er utbredt i Aserbajdsjan og Iran.

Systematisk plassering 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, (Scarabaeidae) Latreille, 1806 (eventuelt Cetoniidae)
 Underfamilien Trichiinae Fleming, 1821
 Slekten Gnorimus Lepeletier & Audinet-Serville, 1828
 Gnorimus subcostatus Ménétriès, 1832

Kilder

Eksterne lenker 
 Bilde av arten
 

Gullbasser
Biller formelt beskrevet i 1832
Dyr formelt beskrevet av Édouard Ménétries
Aserbajdsjans insekter
Irans insekter